کٔشیٖر (کٲشُر‎‎ وۄشژار: [kəʃiːr]) چھُ ہِندوستٲنؠ بَرِصَغیٖر کِس شُمٲلؠ حِصَس مَنٛز اَکھ عَلاقہٕ۔ کُنوُہمہِ صٔدی عیٖسوی تام اوس لَفظٕ "کٔشیٖر" صِرِف ہِمالیَہ تہٕ پیٖر پَنٛجال پَہٲڑی سِلسِلَس مَنٛزُک عَلاقہٕ ماننہٕ یِوان۔ مَگَر اَز کَل چھُ "کٔشیٖر" ہِندوستان کؠن جۆم تہٕ کٔشیٖر تہٕ لَداخ مَرکٔزی عَلاقَن، پٲکِستان کؠن آزاد کٔشیٖر تہٕ گِلگَت بالتِستان عَلاقَن تہٕ چیٖن کؠن اَکسای چِن تہٕ شَکسگام عَلاقَن خٲطرٕ وَرتاونہٕ یِوان۔

لَفظٕ آگُر
"کٔشیٖر" یا "کَشمیٖر" چھُ سَنَسکرٕٛت لفٕظ कश्मीर (کَشمیٖرٔ) پؠٹھٕ آمُت یہِ چھُ कश्यपमीर یا कश्यपमेरु لَفظُک لۄکُٹ روٗپ۔

تَوٲریٖخ
ہیٛۆنٛد مَت تہٕ بُدھ مَت
پرٛٲنِس وَقٕتَس مَنٛز ٲس کٔشیٖر ہیٛۆنٛد مَت تہٕ بُدھ مَت اَکھ اَہَم مَرکز۔ رازا اَشوک چھُ عام طور کشیٖر ہٕنٛز پرٛٲنؠ راجدٲنؠ شیرینَگر بَناونہٕ خٲطرٕ زانہٕ یِوان۔ کٔشیٖر ٲس یِمَن دۄہَن بُدھ مَتُک مَرکز.


== حَوالہٕ ==